
 17.12.2016
 BG
 Официален вестник на Европейския съюз
 L 344/65
 РЕГЛАМЕНТ ЗА ИЗПЪЛНЕНИЕ (ЕС) 2016/2288 НА КОМИСИЯТА
 от 16 декември 2016 година
 за одобряване на пиперонил бутоксид като съществуващо активно вещество за употреба в биоциди от продуктов тип 18
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 89, параграф 1, трета алинея от него,
 като има предвид, че:
 (1)
 С Делегиран регламент (ЕС) No 1062/2014 на Комисията (2) е установен списък на съществуващите активни вещества, които да бъдат оценени с оглед на евентуалното им одобряване за употреба в биоциди. Този списък включва веществото пиперонил бутоксид.
 (2)
 Пиперонил бутоксид бе оценен за употреба в продукти от продуктов тип 18 — инсектициди, акарициди и продукти за контрол на други членестоноги, както е описан в приложение V към Регламент (ЕС) No 528/2012.
 (3)
 За оценяващ компетентен орган беше определена Гърция и на 29 май 2015 г. тя представи доклада за оценката заедно със своите препоръки.
 (4)
 В съответствие с член 7, параграф 2 от Делегиран регламент (ЕС) No 1062/2014 на 16 юни 2016 г. Комитетът по биоцидите изготви становището на Европейската агенция по химикали, като взе предвид заключенията на оценяващия компетентен орган.
 (5)
 Съгласно това становище може да се очаква, че биоцидите от продуктов тип 18, които съдържат пиперонил бутоксид, отговарят на изискванията на член 19, параграф 1, буква б) от Регламент (ЕС) No 528/2012, при условие че са спазени определени спецификации и условия, свързани с тяхната употреба.
 (6)
 Поради това е целесъобразно пиперонил бутоксид да бъде одобрен за употреба в биоциди от продуктов тип 18 при спазване на определени спецификации и условия.
 (7)
 Тъй като пиперонил бутоксид отговаря на критериите за много устойчиво (vP) вещество в съответствие с приложение XIII към Регламент (ЕО) No 1907/2006 на Европейския парламент и на Съвета (3), следва изделията, третирани със или съдържащи пиперонил бутоксид, да бъдат етикетирани по подходящ начин при пускането им на пазара.
 (8)
 Преди одобряването на дадено активно вещество следва да се осигури разумен срок, за да се даде възможност на заинтересованите страни да предприемат мерките за подготовка, необходими за спазването на новите изисквания.
 (9)
 Мерките, предвидени в настоящия регламент, са в съответствие със становището на Постоянния комитет по биоцидите,
 ПРИЕ НАСТОЯЩИЯ РЕГЛАМЕНТ:
 Член 1
 Пиперонил бутоксид се одобрява като активно вещество за употреба в биоциди от продуктов тип 18 при спазване на спецификациите и условията, посочени в приложението.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 16 декември 2016 година.
 За Комисията
 Председател
 Jean-Claude JUNCKER
 (1) ОВ L 167, 27.6.2012 г., стр. 1.
 (2) Делегиран регламент (ЕС) No 1062/2014 на Комисията от 4 август 2014 г. относно работната програма за системно проучване